Calisto Tanzi

Calisto Tanzi (født 17. november 1938 i Collecchio i provinsen Parma i Italia, død 1. januar 2022 i Parma) var en italiensk straffedømt forretningsmann.

Han grunnla det italienske meieri- og matvareselskapet Parmalat i 1961. Selskapet gikk konkurs i 2003. I 2008 ble Tanzi funnet skyldig i å ha underslått om lag 800 millioner euro fra selskapet, og ble dømt til fengselsstraff for bedrageri. I desember 2011 ble Tanzi dømt til ytterligere ni år og to måneder for Parmatour-konkursen. Tanzi var også eier av Parma Calcio fra 1989 til 2003.

Tanzi døde 1. januar 2022 i Parma av en lungeinfeksjon; han ble 83 år gammel.

Referanser 

Personer fra provinsen Parma
Italienske forretningsfolk
Personer dømt for økonomisk kriminalitet